
   ОБЩИНСКИ СЪВЕТ НЕСЕБЪР
ДОКЛАДНА ЗАПИСКА
ОТ НИКОЛАЙ КИРИЛОВ ДИМИТРОВ - КМЕТ НА ОБЩИНА НЕСЕБЪР
ОТНОСНО: Определяне състава на Одитен комитет при Община Несебър за срок от 3 (три) години, след проведена процедура за подбор по реда на Наредбата за процедурата за определяне на състава и дейността на одитните комитети в организациите от публичния сектор.

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ, 
Съгласно чл. 18, ал. 1 от Закона за вътрешния одит в публичния сектор (ЗВОПС), в общините с изградени звена за вътрешен одит се създават одитни комитети, които се състоят от 3 до 5 членове, включително председател, като най-малко две трети от тях са външни за организацията лица. 

Членовете на одитните комитети трябва да имат придобита образователно-квалификационна степен "магистър", най-малко 5 години стаж в областта на управлението и контрола, вътрешния или външния одит и да не участват в друг одитен комитет, включително в организация по чл. 18, ал. 4 от ЗВОПС.

Съставът на одитните комитети се определя от Общинския съвет след провеждане на процедура за подбор по Наредбата за процедурата за определяне състава и дейността на одитните комитети в организациите от публичния сектор (Наредбата) за срок от три години съгласно чл. 18, ал. 2, т. 3 от ЗВОПС.

През 2023г бе обявена процедура за избор на двама външни члена за Одитен комитет в Община Несебър, която се прекрати поради липса на кандидати. В изпълнение на чл. 18, ал. 1 от ЗВОПС и чл. 3 от Наредбата, със Заповед № 3450/10.10.2024г.на Кмета на Община Несебър, е определен числен състав на одитен комитет от три члена – двама външни за общината членове и един вътрешен член, представител от общинска администрация. Със същата Заповед, на основание чл. 4 от Наредбата се назначи комисия за избор на членове и отново се стартира и проведе процедура за избор на членовете на одитния комитет в Община Несебър. 

След проведената процедура са определени външните членове на одитния комитет, които писмено са потвърдили членство в него и са декларирали липса на участие в друг одитен комитет през м. 02.2025г. Предложението на назначената комисия за подбор е за вътрешен член да бъде избран Секретаря на общината.
Във връзка с гореизложеното и в резултат от проведените процедури предлагам Общински съвет - Несебър да вземе следното 

РЕШЕНИЕ:

На основание чл. 21, ал. 1, т. 23 и ал. 2  от Закона за местното самоуправление и местната администрация, във връзка с чл. 18, ал. 2 и 9 от Закона за вътрешния одит в публичния сектор и чл. 16, ал. 1, т. 3 от Наредбата за процедурата за определяне на състава и дейността на одитните комитети в организациите от публичния сектор, Общински съвет Несебър:
I. Определя поименния състав на членовете на одитния комитет, както следва:

1. Галина Георгиева Петкова       – външен член;

2. Гинка Стоянова Радуйчева      – външен член;

3. Дочка Петрова Маринова  –  вътрешен член.

ІІ. Мандатът на членовете на одитния комитет е три години, считано от датата на приемане на настоящото Решение.

ІІІ. Одитният комитет се задължава да провежда заседания най-малко веднъж на два месеца.

IV. Външните членове получават възнаграждение, съгласно чл. 18, ал. 9 от Закона за вътрешния одит в публичния сектор. За месеците, през които няма проведени заседания, възнаграждения не се дължат.

V. Членовете на одитния комитет да изпълняват своята дейност и правомощия съгласно изискванията на Закона за вътрешния одит в публичния сектор и Наредбата за процедурата за определяне на състава и дейността на одитните комитети в организациите от публичния сектор.

Приложения: Копие на  Протоколите от проведени заседания на комисиите за подбор на членове на Одитния комитет при Община Несебър, назначена със Заповед 3450/10.10.2024г на Кмета на Община Несебър.


КМЕТ НА ОБЩИНА НЕСЕБЪР:


                                        /Н. ДИМИТРОВ/



КМЕТ НА 
Изготвил:  Д.Терзиева   - РВО   
Съгласувал: ………….. ю.к.                                  

